Θερινοί Παραολυμπιακοί Αγώνες 2020

Οι 16οι Παραολυμπιακοί Αγώνες του 2020 ήταν μια πολυαθλητική διοργάνωση παρααθλημάτων. Οι Παραολυμπιακοί Αγώνες διέπονται από την Διεθνή Παραολυμπιακή Επιτροπή. Οι Παραολυμπιακοί Αγώνες του 2020 λαμβάνουν χώρα στο Τόκιο της Ιαπωνίας από τις 24 Αυγούστου έως τις 5 Σεπτεμβρίου 2021 και είναι οι 16οι αγώνες στη σειρά.

Αρχικά επρόκειτο να λάβουν χώρα από τις 25 Αυγούστου έως τις 6 Σεπτεμβρίου 2020, αλλά τον Μάρτιο του 2020 οι Ολυμπιακοί και οι Παραολυμπιακοί Αγώνες αναβλήθηκαν λόγω της πανδημίας του κορονοϊού κατά 1 έτος. Λαμβάνουν χώρα κατά κύριο λόγο κεκλεισμένων των θυρών, καθώς η περιοχή του Τόκιο βρίσκεται σε κατάσταση έκτακτης ανάγκης. Οι Παραολυμπιακοί Αγώνες του 2020 αναφέρονται ακόμη ως αγώνες του 2020 για εμπορικούς λόγους. Είναι η δεύτερη φορά που το Τόκιο διοργανώνει παραολυμπιακούς αγώνες, μετά τους αγώνες του 1964. Είναι οι τρίτοι παραολυμπιακοί αγώνες που λαμβάνουν χώρα στην Ιαπωνία, μετά από τους Χειμερινούς Παραολυμπιακούς Αγώνες του 1998. Παράλληλα είναι η πρώτη πόλη που διοργανώνει για δεύτερη φορά τους Παραολυμπιακούς Αγώνες. 

μικρογραφία|Το έμβλημα των αγώνων έξω από την Μαρίνα του Τόκιο
Σε αυτούς τους Παραολυμπιακούς Αγώνες εισάγονται για πρώτη φορά η αντιπτέριση και το τάε κβο ντο στο πρόγραμμα, αντικαθιστώντας την ιστιοπλοΐα και το ποδόσφαιρο επτά παικτών.

 Παραπομπές